Küselska huset

Küselska huset, også kalt Eliaesonska huset er en bygning i Argus-kvartalet på Skeppsbron 40 i Gamla stan og er nabohuset til Tullhuset i samme kvartal. 
miniatyr|130px|left|"Küselska huset" på slutten av 1800-tallet.

Huset ble oppført i 1701 etter tegninger av arkitekt Nicodemus Tessin d.y. Byggherre og oppdragsgiver var grossereren Roland Eliaeson, som var regnet som en av Stockholms rikeste menn på slutten av 1600-tallet. På midten av 1700-tallet ble eiendommen kjøpt av Carl Gottfried Küsel, sønn av grosserer Simon Fredrik Küsel. På C.G. Küsels tid hadde firmaet Küsel och Wahrendorff sitt kontor i huset og resten av bygningen ble disponert av Küsel og hans store familie.

Bygningens fasader er utformet i romersk barokk, der pilastrer gir en kraftig vertikal virkning. Den høye sokkeletasjen er i rustika og brytes opp av lisener og vindusomramminger samt en cirka to meter høy sokkel som er kledd med lysebrun sandstein. Fasaden forøvrig er i en lys gulhvit farge. Takfoten og taklisten går rett gjennom attikaetasjens vinduer som senere utvides og integreres i voluttformede takkonsoller. På 1950-tallet var det fremdeles bevart interiører med landskapsmalte vegger. Opprinnelig var det også en barokksal og innredninger fra slutten av 1700-tallet.

Küselska huset ble i perioden 1992 til 2002 brukt i SVT-såpeserien Rederiet, som «kuliss» for familien Dahléns hovedkontor.

 Referanser 

Kilder
 Ohlmarks, Åke; Vera Siöcrona, Oscar Wieselgren (1953). Boken om Gamla stan: en jubileumsskrift. Stockholm: Förlagsaktiebolaget Boken. Side 502-503. Libris 1445167
 Andersson, Henrik O.; Bedoire, Fredric (1977) [1973]. Stockholms byggnader: en bok om arkitektur och stadsbild i Stockholm (3). Stockholm: Prisma. Libris 7406664. ISBN 91-518-1125-1

Eksterne lenker



Kategori:Byggverk i Gamla stan